**Mór Városi Önkormányzat Képviselő-testületének**

**183/2014. (VIII.27.) Kt.**

**határozata**

**Mór, út- és járdafelújítás 2014. évi III. ütem közbeszerzési eljárás lezárása tárgyában**

Mór Városi Önkormányzat Képviselő-testülete - az ajánlatkérő önkormányzat részéről – a 150/2014. (VI.25.) Kt. határozatával a „Mór, út- és járdafelújítás Mór Városi Önkormányzat közigazgatási területén vállalkozási szerződés keretében- 2014. évi III. ütem” tárgyban indított közbeszerzési eljárást lezárva

* + azt eredményesnek nyilvánítja,
  + nyertes ajánlattevőnek az ÚTÉPPARK Útépítő és Mélyépítő Kft-t (8000 Székesfehérvár, Sóstói u. 7.) választja ki, 67 834 247,- Ft + ÁFA ajánlati árral,

A Képviselő-testület az Önkormányzat 2014. évi költségvetésében rendelkezésre álló költségvetési keretet kiegészíti az alábbiak szerint:

* Mór út- és járdaépítés, felújítás soron meglévő előirányzatot 11.100.000 Ft-tal kiegészíti az iparűzési adóbevételi többlet terhére
* A Belterületi nem aszfaltos utak aszfaltozása költségvetési soron meglévő előirányzatot 3.300.000 Ft-tal kiegészíti az iparűzési adóbevételi többlet terhére

Egyben felhatalmazza a polgármestert az ajánlattételi felhívásnak, dokumentációnak és nyertes ajánlatnak megfelelő tartalommal megköthető vállalkozási szerződés aláírására.

Határidő: 2014. szeptember 15.

Felelős: polgármester (Városfejlesztési és –üzemeltetési Iroda)

Fenyves Péter Dr. Pálla József

polgármester jegyző